christian inaraja: 03/2019\nSenyor Pot: Exercici físic\nUna altra aventura muda del Senyor Pot a les pàgines de la revista juvenil Cavall Fort d'aquest mes.\nCándido y 10 premios más\nS'ha inaugurat la XIX Campanya Municipal d'Animació a la Lectura de l'Ajuntament de Santiago, amb el lema "Cándido y diez premios más". Les sales del Centro NCG Banco Obra Social de la Plaça de Cervantes acolliran -fins al 3 de maig- les sessions de contacontes i música amb visites guiades a l'exposició d'il·lustracions i instal·lacions artístiques.\nEtiquetes: Altres, exposicions, Llibres publicats, Premis\nCándido a la Bologna Children's Book Fair 2019\nEl proper dimarts 2 d'abril, a les 11h, estaré a l'stand de Kalandraka (pavelló 26, stand B2) de la Fira del llibre il·lustrat de Bologna, signant llibres de Cándido.\nPresentació d'en sedafí a Vic\nDissabte 23 de març es va fer la presentació del llibre d'en Sedafí a la llibreria El Petit Tresor de Vic, amb la presència d'en text Pep Molist, autor del text, i la Cesca Mestres, editora de El Cep i la nansa. A més dels cucs de seda del llibre, també es van repartir cucs de seda de debò a tots els nens que hi van assistir.\nL'oca d'en Mixu Mixu\nAquest mes, amb la revista infantil Tatano es pot trobar el joc de l'oca d'en Mixu Mixu. Aquesta és la tercera versió i tercera reedició del joc de l'oca d'en Mixu Mixu, originalment il·lustrat i publicat l'any 2007.\nI una altra novetat editorial: Un cocodrilo sin dientes, escrit per Juan Clemente i publicat per Edelvives, dins la col·lecció Ala Delta (Serie Roja).\nEtiquetes: editorial, juvenil, Llibres publicats\nJa està a les llibreries En Sedafí, escrit per en Pep Molist i publicat per El cep i la nansa Edicions en català, i Ediciones Carambuco en castellà. La història d'un cuc de seda una mica peculiar...


Mor la soprano russa Galina Vixnèvskaia als 86 anys\nLa cantant era la vídua de Mstislav Rostropóvitx\n2 min. Moscou 11/12/2012 19:15\n260x366 Galina Vixnèvskaia i Mstislav Rostropóvitx / ERICH AUBERBACH (GETTY) Galina Vixnèvskaia i Mstislav Rostropóvitx / ERICH AUBERBACH (GETTY)\nLa soprano russa Galina Vixnèvskaia, vídua del violoncel·lista Mstislav Rostropóvitx, ha mort aquest dimarts a Moscou als 86 anys. "Confirmem aquesta trista notícia, no sabem res de la causa de la seva mort, encara que últimament no deixava d'emmalaltir", ha dit una portaveu del Centre d'Òpera Vixnèvskaia.\nLa diva va néixer a Leningrad (avui Sant Petersburg), on li va tocar sobreviure al dramàtic setge de Leningrad, que es va endur més de 1.200.000 vides humanes durant la II Guerra Mundial. Va debutar com a cantant d'operetes el 1944 i més tard va guanyar un concurs de cant organitzat pel Teatre Bolxoi. El 1952 es va integrar a la companyia d'aquest teatre, on es va convertir en diva interpretant les òperes 'El convidat de pedra', de Dargomijski, i 'Ievgueni Onieguin' i 'La dama de piques', de Txaikovski, entre d'altres.\nEl 1961, Vixnèvskaia va desembarcar a Nova York per actuar davant el públic nord-americà amb l'òpera 'Aida' al Metropolitan Opera House, i posteriorment va fer el mateix al Royal Opera House, a Londres. El 1974, Vixnèvskaia i Rostropóvitx es van veure obligats a abandonar la Unió Soviètica per la pressió de les autoritats, i van ser privats de totes les condecoracions i títols. Després de la perestroika impulsada per l'últim líder soviètic, Mikhaïl Gorbatxov, la parella va tornar a Rússia, on els van ser retornades totes les insígnies.


VIII Open de tennis de Coma-ruga – Federació Catalana de Tennis\nVIII Open de tennis de Coma-ruga\nLa darrera setmana de juliol es va disputar a les instal·lacions del Club de Tennis Comar-ruga Atlètic, la vuitena edició de l’Obert de tennis que ja és tradicional. Un torneig dotat amb 2.000 € en premis i amb proves de categoria masculina i femenina.\nEl guanyador del torneig va ser el tennista del RC de Polo de Barcelona, Daldo Bonet que es va imposar a la final al jugador del CT Pamplona Eduardo Sanz. En categoria femenina, la guanyadora va ser la representant del CT Tarragona, Núria Roig que va superar a la final a la tennista del CN Lleida, Teresa Pladevall. Cal dir que els guanyadors eren els campions en curs i que d’aquesta forma van revalidar el títol aconseguit l’any 2009.\nL’acte d’entrega de premis va comptar amb la presencia destacada del President de la FCT, Francesc Orriols, del Delegat Territorial de la FCT a Tarragona, Pere Lluís Bergada, de Javier Gamero, President del CT Comar-ruga Atlètic, d’Àngels Turdiu, regidora de Turisme de l’Ajuntament de Vendrell i del senador Josep Maldonado, President d’Esport Solidari Internacional, entitat a la que es van donar les boles utilitzades en el decurs de la competició.\nLa festa es va cloure amb una cantada d’havaneres a càrrec del grup “Veles i vents”.


Calvo diu que Casado "hauria d'adonar-se que és el moment d'ajudar": "Si no ho entén, haurà perdut la brúixola" La República\nCalvo diu que Casado “hauria d’adonar-se que és el moment d’ajudar”: “Si no ho entén, haurà perdut la brúixola”\nACN Madrid.-La vicepresidenta primera del govern espanyol, Carmen Calvo, ha afirmat que el líder del PP, Pablo Casado, “hauria d’adonar-se que és el moment d’ajudar”. Segons Calvo, si els populars […]\nACN Madrid.-La vicepresidenta primera del govern espanyol, Carmen Calvo, ha afirmat que el líder del PP, Pablo Casado, “hauria d’adonar-se que és el moment d’ajudar”. Segons Calvo, si els populars no són capaços d’entendre-ho voldrà dir que han perdut la “brúixola mínima sobre les necessitats d’Espanya en aquest moment”. En una atenció als mitjans aquest divendres des d’Extremadura, Calvo ha defensat que cal “ser capaços de negociar” i “consensuar”. La vicepresidenta ha posat èmfasi en la negociació dels pressupostos generals de l’Estat i ha argumentat que calen uns comptes “que es corresponguin amb les necessitats” actuals. “No seran al 100% els que voldria el govern. Tots hem de cedir”, ha assegurat, i “assumir altres posicions que no són nostres”.\nCalvo ha demanat a la resta de partits polítics, amb qui el president Pedro Sánchez mantindrà una ronda de contactes la setmana vinent, que “entenguin el moment”. “La situació no és normal, la resposta no pot ser normal”, ha dit.


Depenent de l’època de l’any, s’organitzen visites guiades a les nostres vinyes amb tast final al celler per a grups de com a mínim 6 persones i màxim de 10 persones, sempre amb reserva prèvia al correu info@cosmic.cat.\nLa durada aproximada de les visites guiades és entre 1,5 i 2 hores. Durant el recorregut es coneixen les vinyes i la filosofia de treball del celler, i la visita acaba amb un tast final de tots els vins que elaborem.\nEl cost de la visita és de 15 euros per persona.\nPots adquirir els nostres vins adreçant-te a qualsevol dels nostres distribuïdors provincials. També fem venda directa des del celler i realitzem enviaments a qualsevol punt de la península Ibèrica i les illes Balears. Simplement digues què t’interessa a info@cosmic.cat i et farem un pressupost amb les despeses d’enviament a la porta de casa teva; així de fàcil i ràpid.\nJaume Jordà, 629 766 722 - jaume@jaumejorda.com\nVins Estela, 649 457 554 - estela@vinsestela.com\nVilaviniteca, 902 327 777 - info@vilaviniteca.es\nBonbocam, 675 900 215 - bonbocam@bonbocam.com\nTot el territori: A la Volé, 608 154 080 - info@alavole.com\nEivissa: Supernaturalwines, 607 735 371 - bernattatjer@me.com\nAlacant: Winemultiverse, 690 630 245 - winemultiverse@gmail.com\nConsulteu directament al celler: +34 639 338 176 - info@cosmic.cat


UN AVI QUE ESTIMA L’ESPORT: L’ESPORT CATALÀ CONFIGURADOR SOCIAL\nL’ESPORT CATALÀ CONFIGURADOR SOCIAL\nLa tarda-nit del dia 3 de març de 2021 la vaig viure esportivament de la mà del CF Barcelona. Tres partits que foren resposta i missatge. La foscor del poder feta llum per la gent. Fa molts anys que visc l’esport català, el Barça és català i la tarda d’ahir la vaig llegir amb consciència de present i amb il·lusió de futur. No soc culè però estimo l’esport. Del Barça m’agrada l’esport però no la seva política. I el missatge esportiu del dia 3 de març fou directe i clar. La victòria de l’equip femení per 4-0 amb un joc il·lusionat i de futur va ser un crit d’atenció i gaire bé d’alarma al futur president. Qualitat esportiva al servei de l’entitat i qualitat humana al servei de la gent. Qualitat en la gestió era el reclam que es llegia entre línies. El futbol és un esport al servei del benestar de la gent, benestar en el treball, benestar en el temps d’esbargiment i benestar en la cultura, perquè el futbol té la seva filosofia humana. I els missatges continuaren alliçonant. Fou el torn de l’handbol. L’equip de Divisió d’Honor davant el contrincant ucraïnès. Els principis foren un xic decebedors, però la qualitat dels jugadors i la bona direcció va donar els seus fruits, victòria per 42-34. Una lliçó des de la base a la responsabilitat dels dirigents. Saviesa, il·lusió i treball. Saviesa, il·lusió i treball de la gent que han de saber gestionar els directius. I el tercer missatge arribà a altes hores de la nit enviat per l’equip de futbol de Divisió d’Honor amb una victòria per 3-0 davant el Sevilla, de suor, treball i llàgrimes, però victòria per qualitat humana en l’esforç. Lluitar contra les dificultats sempre dona fruits positius. Les jugadores i els jugadors són els representants de la humanitat en l’esport, els directius fan les funcions dels polítics en els estats. I el dia 3 de març de 2021 la imatge de club de la negror va passar a la blancor pel treball i amor del poble. Una gran lliçó de la gent que amb la seva qualitat renta els plats bruts dels cuiners de la convivència. Perquè l’esport, el futbol és esport, és factor de convivència. És la lliçó que vaig llegir el dia 3 de març parant esment en la base i en la convivència. Òbviament que des de la meva opinió critico el CF Barcelona per la manera de formar els equips, per l’economia deformadora social, per la interpretació de la globalització que es fa en les gestions, i per una filosofia de doble direcció quan s’analitza el club en les vessants humanes, esportives i polítiques (direcció). Al marge dels desacords, la lliçó dels tres equips, fou una lliçó de dignitat de les persones, i quan les persones defensen la seva dignitat els fruits són bons i les recompenses arriben. Vaig viure una classe de dignitat humana des de l’esport de qualitat.\nPublicat per Joan Sala Vila a 2:26\nA L’ESTAT LI FA POR UN BARÇA CATALÀ\nBM GRANOLLERS 22 – FC.BARCELONA 32


Bones notícies: Catalunya rep milers de tests de la Covid-19\nper Redacció 10/05/2020 14:30h\nEl CatSalut ha rebut milers de tests de la Covid-19 | LleidaDiari.cat\nMés de 96 milions d'unitats de material sanitari\nEs permeten els desplaçaments a segones residències en la fase 1\nEl govern de Pedro Sánchez ha rectificat fa unes hores i, finalment, permetrà els desplaçaments a segones residències si són dins de la mateixa regió sanitària en aquells territoris que dilluns entrin en fase 1. Cal recordar que a Catalunya, només canviaran de fase tres regions sanitàries: Pirineu, Camp de Tarragona i Terres de l'Ebre.\nDesprés que aquest matí fonts del govern espanyol asseguressin que no es podien fer aquest tipus de desplaçaments per la mobilitat que representarien, al migdia i en roda de premsa, el president espanyol, Pedro Sánchez, ho ha contradit. Més tard, fonts del govern estatal han explicat que l'ordre s'ha avaluat de nou i que, finalment, s'ha decidit permetre aquests tipus de desplaçaments sempre que es facin dins la mateixa regió sanitària. La fase 1 també permet els desplaçaments dins la mateixa zona per anar a hotels o allotjaments turístics.\nEstan permesos els desplaçaments a segones residències en la fase 1?\nFixen un màxim de persones per taula en bars i restaurants durant la fase 1


La fiscal del judici de l'"operació Port" demana dos anys de presó per a Eufemiano Fuentes - Esport3 - TV3 i Catalunya Ràdio\nLa fiscal del judici de l'"operació Port" demana dos anys de presó per a Eufemiano Fuentes\nLa fiscal del judici de l'"operació Port", Rosa Calero, demana en el seu informe final dos anys de presó per al metge Eufemiano Fuentes, Ignacio Labarta, Yolanda Fuentes i Manolo Saiz, i no implica cap delicte a Vicente Belda.\n15/03/2013 - 20.06\nLa fiscal demana dos anys de presó per a Eufemiano Fuentes.\nLa fiscal del judici de l'"operació Port", Rosa Calero, demana en el seu informe final dos anys de presó per al metge Eufemiano Fuentes, Ignacio Labarta, Yolanda Fuentes i Manolo Saiz, i no implica cap delicte a Vicente Belda. Calero considera Fuentes l'ideòleg de la trama de dopatge i Labarta, coautor. Yolanda Fuentes, per la seva banda, la descriu com a partícip, i a Saiz l'acusa d'estar al corrent de la trama i permetre-ho.\nLa fiscal entén que els acusats tenien un entramat que feia pràctiques prohibides per l'esport i amb greu risc per a la salut. L'advocat de l'Estat demana dos anys i mig de presó per als cinc acusats.


AOP i IGP - Formatges Suïssos- Switzerland Cheese Marketing\nEls segells de qualitat oficials AOP i IGP es reserven per productes tradicionals amb arrelament regional. Després del registre per part de l'Oficina Federal d'Agricultura suïssa, les denominacions protegides només es poden fer servir per a productes que compleixin la normativa de qualitat del plec de condicions pel que fa a l'origen, els processos i la qualitat. Autoritats de certificació independents en controlen el compliment.\nLa denominació d'origen protegida (AOP) ofereix la garantia que els productes de qualitat s'han originat, processat i acabat en el territori d'origen.\nLa indicació geogràfica protegida (IGP) també serveix per distingir les especialitats tradicionals i típiques d'una regió clarament definida. Un producte ha d'originar-se, processar-se o acabar-se en el territori de procedència.\nPer exemple, en el cas d'un embotit IGP, la carn també por procedir d'animals criats fora de la regió.\nTant els productes DOP com IGP porten en la seva denominació el nom de la regió de la qual procedeixen. Per això és important que la denominació només es faci servir per a productes que compleixin aquests tres requisits:\nOrigen: Els productes estan relacionats amb la regió que els dóna el nom.\nConnexió amb la terra i la tradició\nMés sobre DOP-IGP\nFormatge suís amb segell de qualitat AOP\nEn el cas dels formatges AOP, la llet procedeix d'una regió clarament definida. La llet també es processa en formatge a la regió, fins a la fase de maduració del producte.\nA Suïssa, les següents varietats de formatge disposen de segell de qualitat AOP:


Fernández Díaz prova de desviar el debat de Rato al 27-S: "És més interessant parlar de Catalunya"\nAcusa el PSOE i CDC de bracet "per no parlar d'aquestes coses i només de la reunió del 29 de juliol" al ministeri de l'Interior\n2 min. Madrid 14/08/2015 13:21\n651x366 El ministre de l'Interior, Jorge Fernández Díaz, durant la compareixença a la comissió d'Interior del Congrés / EFE El ministre de l'Interior, Jorge Fernández Díaz, durant la compareixença a la comissió d'Interior del Congrés / EFE\nEl torn de rèplica durant la compareixença al Congrés per aclarir la reunió amb l'imputat Rodrigo Rato ha desmuntat el ministre de l'Interior. Jorge Fernández Díaz s'ha començat a posar nerviós quan ja no tenia un guió al davant. El primer trompicó ha estat intentant explicar les diferències entre una reunió pública i una de privada. Ha tardat cinc minuts a argumentar que ell té dues agendes, una d'oficial i una de particular, que dins de l'oficial n'hi ha una de pública i una altra de no pública.\nPerò quan ha tornat a recuperar el to ha estat quan ha desviat el tema cap a Catalunya. Ha acusat tant el PSOE com Convergència d'anar de bracet "per no parlar d'aquestes coses i només de la reunió del 29 de juliol" al ministeri de l'Interior. "És més interessant parlar de Catalunya", ha deixat anar, i ha acusat els socialistes de no embolicar-se amb la "bandera nacional" a Catalunya i, en canvi, fer-ho a la resta de l'Estat.\nHa atacat durament el portaveu de CDC a la comissió d'Interior, Feliu Guillaumes, que l'ha acusat de "recrear la brigada politicosocial franquista" amb les seves polítiques contra Catalunya. "Són al grup parlamentari on són i el que estan fent a Catalunya podria ser més prudent respecte de la llei i l'estat de dret, perquè des del seu partit no poden donar lliçons de respecte a la lluita contra la corrupció. Sincerament, em sona com una broma pesada", ha dit Fernández Díaz enmig d'aplaudiments dels diputats populars.\nEl ministre ha recordat les "fotos meravelloses" dels dirigents de Convergència acompanyant el secretari general del seu partit a declarar. " Digui als seus coreligionaris que tornin al sentit comú i al respecte a la llei i a l'estat democràtic i de dret i a la separació de poders. I quan els ho digui, vingui aquí", ha conclòs, emfatitzant que les eleccions a Catalunya són " autonòmiques" –ho ha puntualitzat dues vegades seguides.\nAbans de concloure el torn de rèplica, ha recordat que quan va entrar a la funció pública hi havia el president Josep Tarradellas: "Per desgràcia ja no hi és, amb el seu sentit de la rectitud".\nFernández Díaz diu que es va reunir amb Rato perquè rep "greus amenaces" per Twitter\nL'oposició titlla de "vergonyosa, ofensiva i patètica" la justificació del ministre de l'Interior


2018 | IES Maremar\nL’alumnat de 2n d’APD i de 1r d’ISO us feliciten el Nadal amb la interpretació en llengua de signes catalana de les nadales “El mejor regalo eres tu” i “El Nadal no té impossibles”\nEs realitzen les entrevistes per seleccionar l’alumnat de GM per participar en el programa Erasmus!\nLes i els alumnes de l’INS Maremar que havien presentat la sol·licitud per realitzar les pràctiques professionals a l’estranger, en el marc del programa Erasmus+ VET, han participat en una ronda d’entrevistes en el mateix centre per decidir quins seran els finalment escollits.\nAMPA, Cicles Formatius, Erasmus+, General, Portada 0\nPresentació del Llibre “Ahorismos”. Dijous 13 de desembre\nAquest article tracta sobre el gran poeta de l’amor, Pedro Salinas, i és en part fruit de la tesis doctoral que vaig fer sobre aquest poeta. Està acompanyat d’un gran dibuix de Sciammarella, en un número especial dedicat als “valors humans” i que inclou… Llegeix més»\nVOLEIBOL PISTA INS MAREMAR I CV MASNOU\nNova activitat de voleibol pista oberta a l’alumnat d’ESO del centre, dirigida per entrenadors del CV Masnou que els atendran i Gimnàs de l’Institut explicaran els conceptes tècnics i tàctics del voleibol pista.\nActivitat a desenvolupar-se els dijous de 17:30 a 18:30. En funció de l’alumnat… Llegeix més»\nESO, ESO 1, ESO 1A, ESO 1B, ESO 1C, ESO 2, ESO 2A, ESO 2B, ESO 2C, ESO 3, ESO 3A, ESO 3B, ESO 3C, ESO 4, ESO 4A, ESO 4B, ESO 4C, General, Portada 1\nViolència de gènere i inserció laboral\nGemma Lòpez Heredia23/11/18\nDes de l’assignatura d’Inserció Sociolaboral del CFGS d’Integració Social hem estat treballant les polítiques d’inserció de les dones que han patit violència de gènere en el marc del dia 25 de Novembre, dia internacional per l’eliminació de la violència de gènere.\nEls alumnes han elaborat diferents… Llegeix més»\nEscape Box 2n ISO\nDes del mòdul d’Inserció Sociolaboral, els alumnes de 2n d’Integració Social del Institut Maremar han participat en un Escape Box ambientat en l’àmbit laboral. Els alumnes havien de resoldre per grups una sèrie de proves per aconseguir unes pistes amb l’objectiu final d’obrir una caixa… Llegeix més»\nL’alumnat de Química de 1r de Batxillerat va visitar el Museu de la Ciència dijous 15 de novembre on van realitzar un taller d’Electricitat. Ens va acompanyar alumnat alemany de l’Institut Gymnasium Adolfinum que participa en un intercanvi acadèmic i cultural amb el nostre centre.\nAvui dilluns 19 de novembre s’ha celebrat a la Filmoteca de Catalunya l’acte de commemoració del Dia de la UNESCO.\nDonat que enguany l’acte està dedicat a l’educació, la institució ha convidat el nostre centre per tal de presentar un dels projectes de 1r ESO. En… Llegeix més»\nAlumnes seleccionats per participar en el programa Erasmus!\nJa tenim disponible el llistat d’alumnes de CFGM seleccionats per participar en el programa Erasmus.\nEn el següent enllaç teniu el llistat d’admesos i exclosos.\nEn el següent enllaç teniu el llistat definitiu d’admesos.\nSortida 1r batxillerat a la Colònia Güell\nAvui dijous els alumnes de Dibuix Tècnic de 1r de batxillerat hem visitat la Colònia Güell.\nHem pogut veure el recinte de la fàbrica, amb exemples de rehabilitació d’algunes naus, com a patrimoni industrial propi d’una època i d’una manera típica de construir.\nHem passejat pels carrers… Llegeix més»


El Consorcio Provincial de Bomberos activa al 100% de su plantilla\nEl Consorci Provincial de Bombers activa al 100% de la seua plantilla davant el risc d'inundacions\nEl dispositiu s’anirà reforçant en funció de les emergències que el temporal de pluja i vent genere en els pròxims dies\nMés de 110 bombers conformen el dispositiu de Primera Eixida del Consorci Provincial davant la possibilitat que els fenòmens meteorològics previstos durant les pròximes jornades deriven en inundacions. Aquest dispositiu s’anirà reforçant en les diferents àrees operatives en funció de les emergències que el temporal de pluja i vent genere en els municipis de la província.\nEl diputat d’Emergències, Javier Sendra, ha indicat que davant la situació meteorològica que es preveu “i el perill potencial que suposa l’amenaça d’inundacions i les ratxes vent, és necessari oferir una resposta àgil, coordinada i ràpida”.\nSendra, qui ha fet una crida a la ciutadania i ha insistit en la importància d’extremar les mesures de seguretat i precaució, ha explicat que “a més, hem parlat telefònicament amb tots els bombers del Consorci Provincial per a demanar-los que estiguen previnguts per si hagueren d’incorporar-se al servei en cas que fóra necessari”.\nSegons ha assenyalat l’Inspector Cap del Servei, José Rubio, les actuacions realitzades en aquestes primeres hores de temporal s’eleven a una vintena.\nAls més de cent efectius terrestres de l’ens provincial que estan llestos per a intervenir se suma l’helicòpter de rescat Falcó Alpha 1, amb una tripulació composta per sis professionals. Així mateix, el Consorci compta amb un dron al Parc de Sant Vicent del Raspeig per a controlar possibles crescudes en els llits de rius i barrancs.\nD’altra banda, l’Àrea Operativa de la Marina Alta manté oberta una línia directa i permanent de comunicació amb els serveis d’Emergències dels municipis situats en els vessants dels rius Xaló i Gorgos, en previsió que els episodis climatològics puguen derivar en crescudes.\nDes de les 12.30 hores, el Centre de Coordinació d’Emergències de la Generalitat ha decretat en tota la província d’Alacant el nivell roig de preemergència davant el risc de fortes pluges i tempestes i el taronja per vent.


Els festivals es consoliden - Any 2000 - Articles\nCarles Segarra (2)\nJordi Tardà (2)\nNeo Sala (2)\nPep Sala (9)\nFira del Disc de Col·leccionista (4)\nOs Diplomaticos de Monte Alto (1)\nU-Zona Reggae (3)\nEls festivals es consoliden\nDesprés de l’èxit assolit pel Doctor Music Festival en anys anteriors va fer que el 2000 els Festivals de Música es multipliquessin de forma considerable. L’estiu el va encetar, el 15 de juny, la setena edició del Sónar, un dels referents mundials de la música electrònica, amb una tanda de concerts entre els quals va destacar l’ofert pel provocador músic britànic Marc Almond. El certamen es va tancar amb més de 50.000 seguidors.\nQuinze dies després, a Montblanc, els organitzadors de la tercera edició del Senglar Rock van fer una aposta clara per la professionalització i van presentar un cartell que aplegava 23 grups procedents d’arreu dels Països Catalans i dos convidats de luxe: els bascos Zea Mays i els gallecs Os Diplomaticos de Monte Alto. El fet que, malgrat la pluja, hi assistissin més de 7.000 joves, que no van protagonitzar cap mena d’incidents, va fer que els organitzadors manifestessin la seva intenció de contractar artistes estrangers per l’edició del 2001.\nL’1 de juliol, coincidint amb la clausura del Senglar Rock, al festival de Roskilde, a Dinamarca, hi van morir 8 espectadors, aixafats després d’haver caigut a terra sense poder-se aixecar, malgrat que les mesures de seguretat eren correctes. Els organitzadors del festival, que va aplegar més de 100.000 espectadors en la seva 30a edició, es van responsabilitzar dels fets. Aquesta tragèdia, la més gran de la història del rock, va donar la veu d’alarma entre els organitzadors dels festivals en el sentit d’extremar les mesures de seguretat davant la creixent tendència a l’augment de les xifres d’assistents als festivals europeus: la Love Parade, de Berlín, va reunir en una sola nit, 1.700.000 seguidors de la música electrònica. A Espanya, cap festival no superava els 30.000 assistents.\nA Galícia, el Santirock, va superar amb un èxit de convocatòria, 12.000 assistents els dos primers dies i 13.000 el tercer i últim, un examen difícil en un estiu en què les manifestacions musicals es van multiplicar.\nEl Doctor Music Festival, per la seva banda, va tancar el “Festival de la Vaca” amb l’actuació del llegendari Lou Reed i 14.000 persones de saldo final, molt per sota de les 20.000 previstes. El promotor Neo Sala va qualificar aquella quarta edició com la millor en l’àmbit organitzatiu, però no va aclarir si seguirien a Astúries, on el festival s’havia celebrat per primer cop, i abandonarien la seva tradicional localirzació a les Valls d’Àneu.\nA final de juliol, Rubí es va convertir en la capital del Reggae a l’acollir per primera vegada el Festival U-zona Reggae, que va superar en un 20% els 15.000 visitants de l’edició anterior a Torelló. Un dels plats forts de la vuitena edició va ser l’actuació d’Alpha Blondy, el mític cantant de Costa d’Ivori que va presentar el disc Elohim. El Festival de Benicàssim, que es va celebrar entre el 4 i 6 d’agost, va reunir 80 bandes, sobre tot del pop rock independent, entre les que van figurar com a caps de cartell Oasis i Primal Scream i es va imposar a La Vaca en la guerra dels macrofestivals en aplegar 24.000 assistents al llarg del cap de setmana.\nPerò el més visitat de tots els certàmens va ser un cop més el Mercat de Música Viva de Vic que va tancar la seva 12a edició amb l’assistència d’unes 100.000 persones. El Festival, que va tancar les seves actuacions amb el concert del músic osonec Pep Sala, va decidir que potenciaria, en edicions futures, les relacions amb Llatinoamèrica i el Mediterrani.\nLa Fira del Disc, per la seva banda, va desbordar un any més, la passió dels col•leccionistes. Segons el seu director, Jordi Tardà, 70.000 persones van assistir a la mostra i es van batre rècords en els preus dels articles que van sortir a subhasta: el més cotitzat va ser una guitarra firmada per Nirvana, que va triplicar el preu de sortida i va arribar a 390.000 pessetes.\nDesprés de 27 anys formant part del panorama musical barceloní, primer al carrer d’Argenteria i després al poble Nou, el 9 d’octubre les portes de la mítica sala Zeleste van tancar definitivament. “El Liceu dels rockers”, segons la havia definit el promotor musical Gay Mercader, va haver de tancar per un deute acumulat de 200 milions de pessetes, que va obrir un debat sobre si la sala havia d’estar subvencionada com d’altres instal•lacions que acollien altra mena de programacions, de tipus música clàssica o teatre. Finalment, la sala va tancar amb un concert de Carles Segarra i Daniel Higiénico, al què només van assistir unes 400 persones. El món de la música i l’Administració no van voler ser presents a l’enterrament de la que havia estat l’infraestructura rockera més emblemàtica de la ciutat, que comptava en el seu currículum un recordat concert acústic de Paul McCartney.


Els centres educatius de la Fundació Educativa Santíssima Trinitat (FEST) són expressió de la missió alliberadora que al llarg dels segles ha caracteritzat, en l'Església i en la societat, als diversos instituts i congregacions de la Família Trinitaria; renova la seva identitat carismàtica a l'servei de totes les persones, educant en la llibertat interior i exterior.\nEl nostre compromís promou un estil educatiu-evangelitzador propi, catòlic, social i innovador, que té les seves arrels en una concepció cristiana de la vida i de la persona, destinada a viure en llibertat ia ser respectada en la seva dignitat i drets fonamentals: la dimensió personal , social i religiosa, la participació activa i amb la proposta de valors evangèlics.\nLa comunitat educativa trinitària hereta els valors de llibertat i senzillesa, mira el futur i aposta per la missió compartida, la innovació pedagògica, la pastoral d'acompanyament i la transformació social. Com Família Trinitaria ens considerem experts en humanització i en la promoció de la justícia, per això seguim creient que, EDUCAR ÉS ALLIBERAR.\nEls col·legis trinitaris comparteixen la visió i inspiració alliberadora de sant Joan de Mata, renovada al llarg dels segles pels continuadors de la seva obra i les fundadores i fundadors dels instituts que conformen la Família Trinitaria. Així aquella visió arriba a nosaltres, per ajudar-nos a interpretar la realitat i actuar a través d'ella per mitjà de tres claus:\n• Una visió que cerca l'autonomia i riquesa de les persones, reconeixent els seus elements diferencials i descobrint, a partir d'ells, possibilitats per a la trobada intercultural, el pensament crític, el diàleg i la igualtat d'oportunitats.\n• Una visió que creu i sent Déu com Trinitat. Com a imatge seva ens compromet a ser comunitat educativa oberta, propera i compromesa.\nEducar en llibertat i per la llibertat\nCreiem en un model educatiu que forma per la llibertat interior i per crear espais de llibertat exterior, en un ambient de pensament crític, implicats en la transformació social, la ruptura d'estructures injustes, l'educació plural i la diversitat.\nConcebem un estil educatiu que emana de el projecte de felicitat expressat per Jesús de Natzaret en el programa de les Benaurances. Mirem més enllà dels valors acceptats per la majoria, i interpretem el seu compromís per la justícia com a motor de canvi; ensenyem a llegir la realitat des d'una visió esperançadora.\nEnfocats cap al canvi\nApostem per un model d'aprenentatge que compta amb la capacitat de creixement constant de cada persona, en desenvolupament de les seves múltiples intel·ligències, i que educa en les eines i recursos que ajuden a l'autorealització personal, lliure i responsable, capacitant per al desenvolupament a la societat que ens toca viure.\nAfirmem la necessitat d'una educació empàtica i solidària, fomentadora de la cooperació i l'ajuda entre iguals, donant prioritat a què més ho necessita, promotora d'aliances i compromisos més enllà de gestos aïllats. Una educació que reconeix sentiments propis i aliens, i adquireix les habilitats necessàries per manejar-los.\nDes d'un model organitzatiu coresponsable\nLa nostra missió i identitat emanen de l'Evangeli i de l'carisma trinitari que van rebre les nostres fundadores i fundadors, i es concreta en un compromís alliberador per a la transformació de la societat, des de la promoció dels drets fonamentals de la persona.\nRomandre atents a les diferents realitats socials i a les necessitats de l'entorn dels nostres centres educatius, oferint una resposta alliberadora, educativa i evangelitzadora fonamentada en la nostra identitat trinitària. Vivim en un món en canvi que requereix respostes noves.\nEducar en la interdependència, construint una comunitat educativa de relacions d'igualtat i de possibilitats personals, des de la mútua estima i el sentiment compartit de ser únics als ulls de Déu, promovent els talents personals i grupals.\nDesenvolupar els hàbits i valors que promouen el protagonisme actiu de l'alumne, com a principal artífex de la seva educació, a través de metodologies actives que estimulen l'aprenentatge autònom i prenen com a base el respecte, l'empatia i la tolerància.\nCapacitar per a la transformació de la societat en què vivim, formant persones crítiques i lliures, inquietes i creatives, que viuen amb voluntat, il·lusió i esperança seus ideals, que es comprometen amb el canvi, amb la justícia i amb la conservació de la casa comuna que habitem.\nFormar en l'adquisició de competències personals que generin compromís social al voltant dels valors identificatius com col·legis trinitaris, que promoguin habilitats personals des de l'espiritualitat i la solidaritat pròpies del nostre carisma trinitari.\nPromovent la pedagogia de la feina\nPromoure una pedagogia de la feina, la constància i l'esforç, que estimula l'aprenentatge i afavoreix la creativitat i l'autoestima, des d'una formació contínua orientada a la incorporació de recursos pedagògics i humans que ens permetin respondre als reptes de la nostra missió.\nEls nostres centres educatius s'inspiren en l'estil de vida trinitari, que proposa els valors cristians com a generadors d'actituds humanes i motors de canvi social. Aquest model educatiu es caracteritza per la promoció d'una escola:\nEduquem en llibertat i per la llibertat, més enllà d'un bonic lema, posant tots els nostres mitjans a reconèixer cadenes que esclavitzen, i oferir espais i temps d'alliberament.\nSom una família que, des del carisma trinitari, creix superant dificultats, ajudant a el més petit i a l'feble, respectant les diferències i individualitats i vivint la senzillesa.\nAquí ningú és estrany, cadascú troba el seu espai per al creixement personal i per relacionar-se amb els altres, en un ambient acollidor, harmònic i agradable, perquè creiem que la diversitat ens enriqueix.\nPerquè creiem en el canvi i apostem pel poder creatiu de les persones, proposem metodologies i espais per a la trobada, des d'un estil educatiu marcat pel carisma trinitari, amb idees i recursos nous contra l'immobilisme.\nCol·laborem en la construcció d'una societat més justa, solidària i igualitària, i ho fem des dels valors de l'Evangeli, fomentant el sentit crític i l'educació transversal.


Arrel de la web > Projectes > Voluntariat > Projecte Emys > Projecte Emys 2015 > Projecte Emys: Informe Torrent\nLocalitzades dos Mauremys leprosa i dos Trachemys scripta a la Reserva de Fauna Silvestre del Barranc de l’Horteta\ndimecres 8 de juliol de 2015, per AE-Agró\nDel 27 de juny al 7 de juliol, Acció Ecologista-Agró, Natura y Cultura Servicios Ambientales i l’Ajuntament de Torrent (Horta Oest, València) han convocat el Projecte Emys al Clot de Bailón. El repte? Realitzar amb la col·laboració de la Conselleria de Medi Ambient el primer cens de la població de tortuga d’aigua ibèrica (Mauremys leprosa) que habita en este màgic racó, enclavat a la Reserva de Fauna Silvestre del Barranc de l’Horteta. Gràcies a l’esforç dels 40 voluntaris que han participat en esta iniciativa de ciència ciutadana s’han localitzat en el Clot de Bailón dues Mauremys leprosa, una d’elles juvenil, i s’han retirat dues tortugues exòtiques invasores de l’espècie Trachemys scripta elegans.\nDesprés del seu pas pel Tancat de la Pipa del Parc Natural de l’Albufera de València, el Projecte Emys d’Acció Ecologista-Agró ha arribat per primera vegada a Torrent (Horta Oest, València). Concretament del 27 de juny al 7 de juliol, dues setmanes durant les quals AE-Agró, Natura y Cultura Servicios Ambientales i l’Ajuntament de Torrent han convidat a la ciutadania a participar activament en la conservació de la població de tortugues d’aigua ibèriques (Mauremys leprosa) que sobreviu al Clot de Bailón.\nAmb este objectiu s’han convocat quatre voluntariats en este amagat però preciós racó del Barranc de l’Horteta, una reserva de fauna silvestre on podem trobar espècies tan escasses al nostre territori com els barbs (Barbus barbus) o fins i tot els petxinots (Unio elongatulus i Anodonta cygnea). En total, 40 voluntaris s’han sumat a estes jornades de seguiment i cens de tortugues autòctones que, com en la resta de localitzacions on es desenvolupa el Projecte Emys, comptaven amb la col·laboració de la Conselleria de Medi Ambient.\nGràcies a l’esforç dels voluntaris s’han pogut localitzar dos mascles de Mauremys leprosa en el Clot de Bailón, on la Conselleria ha alliberat diferents exemplars de tortuga d’aigua ibèrica, amb les seues corresponents marques identificadores, des de la declaració del Barranc de l’Horteta com a reserva de fauna silvestre en l’any 2006. Precisament, el 30 de juny, amb motiu del primer cens del Projecte Emys en el Clot de Bailón, es va amollar una nova tortuga autòctona en este barranc, que naix a la Serra Perenxisa i que després d’unir-se al Barranc del Poyo desemboca a l’Albufera, just al costat del Tancat de la Pipa.\nCal destacar, pel que respecta al seguiment, que les dues Mauremys leprosa inventariades pels voluntaris del Projecte Emys no estaven marcades i fins i tot una d’elles era un juvenil. Què significa açò? Doncs en principi que les tortugues autòctones reintroduïdes per la Conselleria s’han adaptat correctament a la seua nova llar i estan criant ja al Clot de Bailón. Però, no tot són bones notícies, ja que també s’han localitzat i retirat dos individus de tortuga de florida (Trachemys scripta elegans), una espècie exòtica invasora que competix pel territori amb les autòctones, i diferents exemplars de perca americana (Micropterus salmoides), una altra espècie al·lòctona la dieta de la qual inclou nounats i juvenils de tortuga.\nTotes estes captures han sigut possibles gràcies a l’ús de diferents tipus de trampes. Concretament s’han instal·lat quatre: dos mornells (trampes artesanals que tradicionalment s’han utilitzat per a la pesca d’anguiles -Anguilla anguilla-), una trampa flotant de solejat i una altra trampa flotant d’esquer. En esta primera edició del Projecte Emys al Clot de Bailón els mornells han sigut les trampes més efectives, ja que en ells han caigut les dues tortugues autòctones i una de les exòtiques. L’altra Trachemys scripta elegans ha sigut capturada en la trampa flotant d’esquer.\nSi vols participar com a voluntari del Projecte Emys i descobrir els secrets de les nostres tortugues autòctones i racons meravellosos com el Clot de Bailón, recorda que encara estàs a temps. Només has d’enviar un correu electrònic a projecteemys@gmail.com i sumar-te als pròxims censos, que seran al Pont Sec del Barranc del Carraixet (Horta Nord, València), la Finca de Penya (Marjal d’Almardà-Almenara), el Riu Canyoles (La Costera, València), la Marjal de Rafalell i Vistabella-Massamagrell (Horta Nord, València), el Barranc del Pelós (Xiva, Foia de Bunyol) i el Riu Cautabán, un afluent del Xúquer que discorre per la localitat de Jalance (Vall d’Aiora-Cofrents, València) i on enguany també s’estrena el Projecte Emys. Participa i ajuda’ns a conservar les nostres tortugues autòctones!!!


Des del 30 de novembre de 2016 fins el 30 de gener de 2017 es pot visitar al vestíbul de l'edifici principal del Campus ETSEA (UdL) la exposició sobre "LLEGUMS: CULTIU, CULTURA I CUINA". L'organització de la mateixa ha estat compartida entre l'ETSEA (Universitat de Lleida) i l'Institut d'Estudis Ilerdencs (Diputació de Lleida), comptant amb el patrocini del Vicerectorat d'Activitats Culturals (de la Universitat de Lleida). A més ha comptat amb la col·laboració de diverses persones del campus de l'ETSEA, diverses entitats (Arboretum Font i Quer-PCiTAL; DARP-Generalitat de Catalunya; Agrotecnio-UdL; Oficina de Cooperació i Desenvolupament-UdL; Biblioteca-ETSEA; col·legis professionals d'Enginyers Tècnics Agrícoles i d'Enginyers Agrònoms de Catalunya) i diverses empreses (Associació Mongeta de Bossòst, Cigronet de l'Alta Anoia, Josep Mestre, El Solc, Grup Morera, Fitó, Batlle, i Empreses Innovadores de la Garrofa). Aquesta activitat s'ha organitzat en commemoració de l'Any Internacional dels Llegums tal com ha estat declarat l'any 2016 per part de l'Assemblea de les Nacions Unides i la FAO, amb l'objectiu de augmentar la consciencia sobre la importància de les llegums i per tal de sensibilitzar a la població al voltant de l’interès d'aquests aliments donat el seu valor proteic i nutritiu, alhora que son bàsics per una producció sostenible i una seguretat alimentària al món. La exposició està constituïda per diverses unitats. Per una part s'exposen diversos plafons amb la fotografia, nom i una petita mostra de diverses espècies i varietats de llegums (cigrons, llenties, mongetes, pèsols, etc.) provinents tant de Catalunya com d'altres regions del món. També es disposa de pòsters informatius de diferents aspectes, com ara: zones d'origen i domesticació de les plantes lleguminoses, la fixació de nitrogen en les plantes lleguminoses, beneficis dels llegums per la nutrició i salut, importància dels llegums per la seguretat alimentària dels països en desenvolupament, la cuina dels llegums, entre d'altres. A més, s'exposen llibres que versen sobre els llegums i diversos objectes fets amb llegums (jocs, artesania, etc.). Finalment, la exposició es complementa amb l'aportació de diverses obres artístiques que han estat elaborades per persones del campus ETSEA i d'altres campus de la UdL, tal com: fotografies, escultures, mosaics i pintures.


'ARANSÍS I LA VALL D'ESPINES' DE DARIU SOLÉ, UN RELAT HISTÒRIC DES DE LA VIDA QUOTIDIANA\nL’escriptor anoienc Darius Solé, que va debutar el 2013 amb la seva primera novel.la ‘De qui és aquesta maleta?’ (Editorial La Busca Edicions), presenta enguany una nova proposta narrativa històrica, ‘Aransís i la Vall d’Espines’ (autoedició, 2015), un projecte centrat en narrar el que hauria pogut passar durant el segle X d.C. a la Vall d’Aran.\nVLLG? / ELS LECTORS QUE SI ESTIMEN ELS LLIBRES -382-\nDarius Solé ha invertit prop de tres anys en l’escriptura d’aquesta la seva segona novel.la, de fet ja l’estava escrivint al mateix moment que presentava el seu primer llibre. ‘Aransís i la Vall d’Espines’ està ambientada en l’any 1034, quan Arnau Mir de Tost conquereix la vila d’Àger. Des d’Aransís, un enclavament amagat en una vall enorme, un exercit planifica i executa un atac que és, tan sols, el preàmbul de la conquesta de Catalunya a mans de la noblesa que assalta a sang i foc en nom del cristianisme.\nArticle/post 1370 – Vols llegir? – volsllegir.cat\n2016 autoedició bibliobloc Darius Solé novel.la històrica tardor 2015


Les Cornadis Saint-Priest-sous-Aixe França - Ofertes d'hotels amb els MILLORS DESCOMPTES EN LÍNIA\nAllotjaments a Saint-Priest-sous-Aixe\nVeure tots els 4 allotjaments a Saint-Priest-sous-Aixe.\nLe Daumail, Saint-Priest-sous-Aixe, Saint-Priest-sous-Aixe, França, 87700 - Veure al mapa\nMés informació sobre Les Cornadis\nSi el que està buscant és per un hotel ben situat a Saint-Priest-sous-Aixe, no busqui més enllà de Les Cornadis. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Les Cornadis, l'excelent servei i instal.lacions superiors faran de la vostra estada una experiència inoblidable. Transport hotel/aeroport, instal.lacions de barbacoa, lloguer de bicicletes són només algunes de les comoditats que fan que Les Cornadis sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, insonorització, aparell de televisió LCD/pantalla de plasma, TV satèl•lit/cable a cada habitació. Durant el dia podeu gaudir de l'atmòsfera relaxant de platja privada, centre esportiu, sauna, piscina coberta, pesca. Les Cornadis és un lloc ideal d'estada pels viatgers que busquin encant, comfort i facilitat a Saint-Priest-sous-Aixe.\nTots els tipus de viatgers (17)Parelles (16)Viatgers en solitari (1)


Òmnium demana unitat estratègica als partits favorables a la independència | Assemblea Nacional Catalana - VALLÈS OCCIDENTAL\n← A Sant Quirze s’han fet un calendari per viure intensament el 2015\nManifest del PNDD sobre la querella pel 9N →\nÒmnium demana unitat estratègica als partits favorables a la independència\nDes d’Òmnium Cultural volem expressar el nostre punt de vista en relació al moment que viu el procés sobiranista al nostre país. El nostre posicionament s’ha consensuat en la reunió de Junta Directiva Nacional i les seus territorials de l’entitat.\nCreiem del tot necessari que les forces polítiques a favor de la independència arribin a un acord. Així doncs, ens refermem en un full de ruta que passi per la unitat estratègica de partits i de la societat civil i que tingui per objectiu les urnes i la independència. Per la il·lusió que hem posat en el procés que ens ha dut fins aquí estem convençuts que assolir aquest acord és possible.\nL’acord pot prendre diverses fórmules. Creiem que cal celebrar eleccions de caràcter plebiscitari per així, en cas que guanyi l’opció independentista, transmetre un missatge a Espanya i a Europa clar i inequívoc.\nDes d’Òmnium mantenim la voluntat de continuar fent de pont entre les diverses sensibilitats polítiques i socials del sobiranisme. És per això que ens posem a disposició dels representants de partits polítics i de la societat civil per aconseguir aquest acord indispensable.\nDes d’Òmnium, intensificarem el treball per tal d’eixamplar la base social a favor de la independència, sobretot entre aquells sectors menys mobilitzats o indecisos.\nFinalment, l’entitat agraeix la tasca duta a terme pels milers de voluntaris que han treballat en la campanya “Ara és l’hora”.\nOne comment on “Òmnium demana unitat estratègica als partits favorables a la independència”\n3 Desembre 2014 @ 16:49


CARRETERA N-141 I C-63 SALT-AMER\nEl mes d’octubre el DPTOP aprova l’estudi informatiu del condicionament de la carretera N-141 i la C-63 entre Salt i Amer, que preveu variants a Bonmatí i Anglès i un túnel a Vilanna. Resten per definir les variants de Bescanó i Amer, com a conseqüència del desacord pel que fa al traçat de les vies. La plataforma Carretera de la Vergonya i els alcaldes de la zona reclamen que les obres s’iniciïn tan aviat com sigui possible.\nEl recorregut entre Salt i Amer es fa per la carretera N-141, seguint la vall del riu Ter i, a partir d’Anglès, segueix per la C-63 a través de la vall del riu Brugent. En total són 22 km que creuen els municipis de Salt, Bescanó (Gironès), Sant Julià del Llor i Bonmatí, Anglès, la Cellera de Ter i Amer (Selva). Es tracta d’una via d’un carril per sentit de circulació, sense vorals i amb un traçat força sinuós situat al fons de vall. La intensitat mitjana diària de trànsit se situa prop dels 7.000 vehicles, amb un elevat percentatge de camions vinculats a les explotacions d’àrids al llarg del Ter.\nFins a l’any 1969 el corredor format pels rius Ter i Brugent era aprofitat també per la via del tren entre Olot i Girona. La clausura d’aquest pas va comportar que tot el volum de persones es concentrés a la carretera i s’hi incrementés notablement el trànsit. A final dels anys setanta i principi dels vuitanta es van introduir millores en el ferm de la carretera i als anys noranta es va arranjar el traçat de la C-63 i també es va construir la variant de la Cellera de Ter. D’altra banda, el projecte inicial d’eix Transversal de Catalunya preveia aprofitar l’N-141 i, a partir d’Anglès, passar a prop dels pantans de Sau i Susqueda fins a arribar a Vic. No obstant això, el 1993 el Govern de la Generalitat va canviar el traçat per l’eix de les Guilleries i Santa Coloma de Farners, de manera que l’N-141 quedava sense projecte de millora.\nEl juliol de 2006 el Govern de la Generalitat va sotmetre a informació pública l’estudi informatiu i l’estudi d’impacte ambiental del condicionament i de les variant de la C-63 entre Amer i Anglès i de l’N-141 entre Anglès i Salt. El cost de l’actuació se situava entre els 105 i els 113 MEUR en funció de l’alternativa escollida.\nEl projecte consistia a ampliar la secció de la carretera fins a un total de 10 m (dos carrils de 3,5 i dos vorals d’1,5). Així mateix, es preveien variants a Amer (per l’est o per l’oest), Anglès (pel nord, amb un viaducte sobre la riera d’Osor), Bonmatí (pel sud, amb un túnel de 770 m prop de Vilanna) i Bescanó (pel nord). Entre Bonmatí i Bescanó es construïa un viaducte de 210 m que superava el riu Ter i feia que el darrer tram no acabés a Salt sinó al municipi de Sant Gregori, enllaçant amb la Gi-531, a l’alçada de l’autopista AP-7.\nL’estudi informatiu va ser valorat positivament per la majoria dels alcaldes afectats, que van reclamar celeritat per poder començar les obres tan aviat com fos possible. Per contra, l’Ajuntament de Sant Gregori, governat per Convergència i Unió (CiU), va mostrar la seva oposició al traçat que passava pel seu terme municipal, atès que afectaria l’entorn del riu Ter i del seu afluent, la riera de Llémena. Com a alternativa proposaven una variant sud de Bescanó fins a la sortida de Girona sud de l’AP-7.\nMillores en el ferm i protestes ciutadanes\nA començament de 2009 l’estudi informatiu i l’estudi d’impacte ambiental del projecte encara no havien estat aprovats i el Departament de Política Territorial i Obres Públiques (DPTOP) va iniciar obres per reforçar el ferm per un import de 3,8 MEUR. Aquest fet no va agradar als alcaldes de la zona que consideraven que suposava posposar el condicionament i les variants durant un termini de temps llarg.\nAquesta situació, juntament amb un accident mortal que es va produir el 23 de juliol, fou el detonant de la creació de la plataforma ciutadana Carretera de la Vergonya, les reivindicacions de la qual se centraven a millorar l’N-141. Consideraven que la poca amplada, els revolts perillosos i la manca de vorals feien d’aquesta carretera una de les pitjors nacionals de tot l’Estat, característiques que, en conjunt, comportaven “morts i paralització econòmica dels nostres municipis”. Per això reclamaven un nou traçat de la carretera amb un calendari clar de les obres.\nL’1 d’octubre el DPTOP en va aprovar l’estudi informatiu i l’estudi d’impacte ambiental, però es van excloure els trams corresponents a les variants d’Amer i de Bescanó com a conseqüència dels desacords existents en relació amb els corresponents traçats. D’aquesta manera, el projecte aprovat incloïa 13,4 km i la inversió prevista era de 73,1 MEUR. A partir d’aquell moment s’iniciava la licitació de la redacció del projecte constructiu.\nEl projecte finalment va presentar diverses modificacions respecte a l’estudi informatiu. Així, per exemple, la variant nord d’Anglès tindria continuïtat cap al sud per anar a buscar la C-63 en direcció a Santa Coloma de Farners, a fi d’evitar el pas pel centre urbà. A més es modificaven diversos enllaços, com els que donen accés a la Cellera i Anglès, per minimitzar l’ocupació de terrenys i per no afectar el cementiri municipal, respectivament. D’altra banda, les variants d’Amer i de Bescanó haurien de ser sotmeses a estudis específics per tal de recollir les propostes presentades pel territori.\nL’endemà de l’aprovació, la plataforma Carretera de la Vergonya va convocar una reunió oberta a la Cellera de Ter per parlar de l’estat de l’N-141. Hi van participar prop de 200 persones. Membres de la plataforma i polítics locals es van mostrar escèptics sobre la possibilitat que les obres comencessin aviat, atès el retard que portava el projecte. Així mateix, van iniciar una recollida de signatures i van plantejar la possibilitat de fer mobilitzacions.\nPer la seva banda, el diputat de CiU Eudald Casadesús va reclamar a la Generalitat un calendari més concret de les obres i que es detallés la previsió de finançament de l’obra, per tal d’evitar-ne la paralització.\nA final d’octubre els alcaldes afectats per la carretera es van reunir amb el secretari per a la Mobilitat de la Generalitat, Manel Nadal, per tal de reclamar l’agilitació del projecte i un compromís en ferm que les obres s’iniciessin el 2011. Poc després el conseller Nadal va assegurar que les variants d’Amer i de Bescanó estarien definides aviat. En el segon cas va avançar que tindria una forquilla final per anar cap a Sant Gregori (pel nord del Ter) o bé cap a Salt (pel sud). Respecte al tram aprovat, confiava iniciar-ne les obres el 2012.


Mata: "El PP hauria de baixar-se de l'hamaca en la qual estiueja i no tapar la gran gestió econòmica del Consell de Ximo Puig i del Govern de Pedro Sánchez" | Valencia Extra\nMata recorda que “encara hui, la gestió de Cristóbal Montoro ens persegueix econòmicament”\nEl síndic socialista en Les Corts Valencianes, Manolo Mata, en relació amb les declaracions d’aquest matí del popular Rubén Ibáñez, ha lamentat que el PP seguisca” instal·lat en la mentida”, perquè “és no és cert que la Comunitat Valenciana tinga 2.100 milions d’euros menys de finançament”. “El PPCV hauria de baixar-se de l’hamaca on està instal·lat de vacances, perquè hui hem vist com s’ha atrevit a donar xifres falses per a intentar tapar la gran gestió econòmica del conseller Vicent Soler i del president Pedro Sánchez perquè la Comunitat Valenciana estiga en millors condicions”, ha afirmat Mata.\n“El PP ens va ficar en un parany amb la liquidació de l’IVA de 2017, que suposaven 281 milions d’euros que l’actual Govern central ens ha perdonat”, ha recordat el síndic socialista, qui també ha volgut subratllar que “encara hui, la gestió de Cristóbal Montoro ens persegueix econòmicament”, ja que “els i les valencianes encara estem pagant els 91 milions d’euros que ens van donar de més”. En contraposició a això, “enguany el Govern d’Espanya ha assegurat que els 3.900 milions que s’ha donat de més a les autonomies en els lliuraments a compte no es reclamaran”.\nA més, Manolo Mata ha destacat que “el fons de liquiditat per a la nostra autonomia pujarà a 10.600 milions d’euros”, una xifra que ha qualificat d'”insòlita” i que permetrà, entre altres coses, “pagar abans als proveïdors, als nostres treballadors i treballadores, o ampliar contractes sanitaris i educatius”. A tot això, Mata ha afegit “el fons COVID-19, que serà de l’ordre de 1.300 milions d’euros, gràcies al fet que es repartirà per població ajustada, seguint el criteri que proposava la Comunitat Valenciana”, i “no com volia el PP, que pretenia que es repartira en funció del PIB per a continuar enriquint a la Comunitat de Madrid i a les autonomies més riques”. “Tota l’energia que el PPCV inverteix a inventar-se xifres, podria aprofitar-la a acostar el muscle i denunciar l’actitud injusta i irresponsable del PP madrileny”, ha proposat el síndic socialista.


“La qualitat del sistema educatiu és equivalent a la qualitat dels seus docents” - URV Activ@\nMeritxell Ruiz, consellera d’Ensenyament de la Generalitat de Catalunya 2016-2017\n“La qualitat del sistema educatiu és equivalent a la qualitat dels seus docents”\nMeritxell Ruiz es va llicenciar en Administració i Direcció d’Empreses i va fer el DEA a la URV.\nCom es pot mantenir la qualitat de l’escola quan els recursos no són els desitjables?\nAquest país genera molts recursos però no en disposa, per tant cal saber on invertir i fer-ho bé. Ens focalitzem a millorar l’atenció educativa a l’alumnat en un marc bastant pioner d’autonomia de centres, d’aprenentatge competencial i d’educació inclusiva per trobar una resposta adequada a cada alumne.\nEl professorat reclama atendre la diversitat amb ratios més baixes d’alumnes per professor. Què hi respon?\nEn els darrers anys la ratio professor alumne ha baixat: estem per sota de 25 a P-3 en la majoria de centres i per sota de 30 en centres. Però en aquesta transformació educativa cal un plantejament diferent. Quan apostes per l’aprenentatge competencial i interdisciplinar funciona molt bé tenir dos professors a l’aula amb dos grups que treballin per equips i que resolguin situacions de la vida real amb els coneixements que han adquirit prèviament. Ara estem passant de l’escola inclusiva al sistema inclusiu perquè cada alumne té una necessitat diferent. L’objectiu és que tot alumne, sigui quina sigui la seva necessitat, faci un aprenentatge significatiu i disposi de diferents recursos en una aula ordinària, i, si són necessitats molt greus, en una aula d’educació especial.\nL’educació continua sent un ascensor social?\nAixí com les diferències econòmiques i socials entre les famílies han incrementat, les diferències educatives s’han reduït. Focalitzar-se en la millora de l’èxit educatiu de tot l’alumnat ha fet que el percentatge d’alumnes que no assoleixen les competències bàsiques s’hagi reduït molt: si fa set anys teníem un fracàs escolar del 30%, avui estem al 15%. Estem en l’objectiu d’abandonament escolar que Europa ha plantejat pel 2020: fa set anys teníem un 28% d’alumnes que no continuaven estudiant després de l’ESO i ara només tenim el 18%. I això és un element d’ascensor social perquè si tens una ciutadania ben formada pots tenir llocs de treball de qualitat i, per tant, la situació del país serà molt millor.\nLa seva vocació és “estar amb canalla”, especialment adolescents, per això, va fer el Curs d’Aptitud Pedagògica uns anys més tard de llicenciar-se. Si bé no ha exercit de professora, entre 2016 i 2017 va dirigir la conselleria que defineix les polítiques públiques de l’educació a Catalunya. Afirma que a més de la formació acadèmica, a la universitat va adquirir-hi valors, i com a representant dels estudiants va aprendre a organitzar-se: “Quan tot està per fer, si t’hi vols implicar, hi ha molt de camí per recórrer” i aquesta experiència, explica, l’ha ajudat “a afrontar altres coses de la vida”.\nL’alumnat arriba ben preparat a la universitat?\nLes avaluacions que fem del sistema indiquen que els nostres alumnes han millorat en matemàtiques, llengua i competència científica. De fet l’informe PISA diu que Catalunya és el país de l’OCDE que més ha avançat en competència científica. Però que hàgim millorat no vol dir que haguem arribat a un nivell que ja ens estigui bé. Quan celebrem que tenim grans metges, indústries pioneres al Camp de Tarragona, recerca important, tinguem en compte que ho fan alumnes que han sortit de les nostres aules, per tant, estan ben preparats. El que hem d’aconseguir és que el màxim nombre d’alumnes arribin no només a tenir les competències sinó a excel·lir en determinades competències.\nQuina transformació plantegen els nous estudis de Magisteri?\nEls informes internacionals diuen que la qualitat del sistema educatiu és equivalent a la qualitat dels seus docents. A través del Programa de Millora i Innovació de la Formació de Mestres les universitats han fet passos molt importants. El proper serà que per accedir a Magisteri no només serà necessari tenir la nota de tall d’accés, sinó també fer una prova de coneixements bàsics i d’aptitud. A més, s’incidirà en la formació: necessitem que les universitats formin en l’aprenentatge competencial. L’últim treball que hem fet ha sigut determinar les competències digitals que han de tenir els estudiants de Magisteri perquè quan arribin a les aules incorporin les tecnologies en el procés d’ensenyament. I després hem de tenir un bon sistema que recompensi la feina que el professorat fa a les aules.\nAleshores, hi haurà canvis a la carrera professional?\nUn dels darrers canvis és que els centres poden perfilar part de les places que tenen; si un centre ha decidit que vol potenciar l’aprenentatge de l’anglès i fa una assignatura de socials en anglès, ara té la capacitat de dir que la persona que ha d’ocupar aquella vacant necessàriament ha de saber anglès. També treballarem l’avaluació docent per la millora de la carrera professional perquè el dia a dia a l’aula tingui un reflex en el camí com a docent i es tingui en compte a l’hora d’optar a recursos.\nCom es garanteix que l’alumnat arriba a la universitat i al món laboral amb el nivell adequat d’anglès?\nTenim un repte en la millora de l’aprenentatge de l’anglès, i també d’altres llengües estrangeres. Treballem per avançar cap a un model plurilingüe, on el català es mantingui com a llengua vehicular, però en acabar l’escolarització garantim el domini del català, el castellà, l’anglès i la capacitació per aprendre o haver après una segona llengua estrangera. Un altre element important és que un 13% d’alumnes vénen de fora i tenen altres llengües. És una oportunitat perquè si potenciem l’aprenentatge d’aquestes llengües amb un nivell en el marc comú de referència aconseguirem que aquests alumnes sàpiguen una cinquena llengua amb un nivell molt professional. Ara bé, no podem confiar només la millora de l’anglès a les escoles o instituts, hem d’ampliar els contextos ens els que un alumne té contacte amb una llengua diferent a la seva.\nQuina és la salut del model d’immersió lingüística després de la LOMCE i del conflicte polític entre Catalunya i Espanya?\nJo diferenciaria l’estat del model d’immersió dels atacs que rebem de l’Estat espanyol. L’última llei és molt dura contra el nostre model, fins i tot amb la voluntat de trencar-lo. Estem actualitzant i reforçant el model d’immersió lingüística. Actualitzant-lo en aquest pas cap al plurilingüisme: l’aprenentatge d’una llengua et pot capacitar a aprendre’n d’altres, però has de tenir un fonament metodològic diferent. I reforçant-lo perquè segons l’últim informe sobre els usos lingüístics encara tenim municipis de Catalunya on el 50% de la població no és capaç d’utilitzar el català.\nDefensa l’educació primària dels dos als catorze anys i l’escolarització fins als divuit. Què millora respecte del sistema actual?\nSi poguéssim decidir des de zero, com ho faríem? La gent experta en educació infantil diuen que no és positiu trencar l’etapa dels dos als sis anys. Però si parlem de l’educació més superior, els nanos de dotze anys de primer d’ESO tenen un procés evolutiu més semblant a la primària que a la secundària. En aquesta etapa es fa un canvi que costa molt: es passa de tenir un referent, el mestre que dóna diferents matèries i coneix molt bé el procés d’aprenentatge del seu l’alumnat, a tenir-ne set o nou. Per tant, té sentit plantejar-se els dotze anys com una continuació de la primària. D’altra banda, la gent de setze anys que ha fet l’ESO i no té cap altra formació té dificultats d’inserció laboral. Per això tindria sentit que la formació arribés als divuit anys. Això no vol dir que tothom faci el mateix tipus de formació, sinó acabar amb la mateixa titulació però amb itineraris diversos.\nCom es posiciona en el debat sobre si cal fer menys deures i sobre els horaris dels centres, aspectes que tenen relació amb la conciliació?\nEl tema no és si s’han de fer menys deures, que també, sinó en quina hora arriben els nanos i els pares a casa i quan fan els deures. Aquest país té uns horaris molt irracionals: passem moltes hores a la feina i per aquesta necessitat reclamem que l’escola cobreixi les hores que els pares no som a casa. Els horaris escolars no estan desfasats, ho estan els horaris laborals. Allò lògic seria que l’hora d’acabar de l’escola i l’hora d’acabar de la feina diferissin com a molt en dues hores, que són les que els nanos fan activitats extra escolars. Per tant, pensant en la salut i l’èxit educatiu dels nostres fills hauríem de repensar els horaris perquè fan difícil conciliar i educar.\nVocació de professora\nArxivat a: Alumni, Facultat d'Economia i Empresa, Perfils URV\nAmb les etiquetes: alumni, educació, Ensenyament


Mònica Cubells - Pis en venda en Puigcerdà per 150.000 € - PU-008\nMònica Cubells - Pis en venda a Puigcerdà per 150.000 € PU-008\nPis en venda al Carrer avinguda cerdanya\nPis a l'Avinguda Cerdanya de Puigcerdà.\nA la segona i última planta de l'edifici, trobem aquest pis de 72m2. Entrant per la porta principal, hi trobem un ampli rebedor ens distribueix en un saló-menjador, una c...\nA la segona i última planta de l'edifici, trobem aquest pis de 72m2. Entrant per la porta principal, hi trobem un ampli rebedor ens distribueix en un saló-menjador, una cuina completament equipada, dues habitacions (una doble i una individual) i un ampli bany complet.\nCompleta la finca un petit pati interior.\nEs tracta d'una finca de 1935 i el pis està reformat. La calefacció és de gas.\nEl pis es troba a la zona de sota del poble, en una zona tranquil·la, a 5 minuts a peu, de l'estació de tren i el funicular de Puigcerdà. Un pis per a qualsevol persona que vulgui estar viure a la capital de la Cerdanya, però una mica allunyat de el centre.


Avís Legal | Institut Lluís de Peguera\nLa totalitat del contingut d’aquest lloc web, ja sigui textos, imatges, sons, fitxers, marques, logotips, combinacions de colors, o qualsevol altre element, la seva estructura i disseny, la selecció i forma de presentació dels materials inclosos en la mateixa, i els programes d’ordinador necessaris per al seu funcionament, accés i utilització, estan protegits per drets de propietat industrial i intel·lectual, titularitat de Institut Lluís de Peguera o, en el seu cas, dels seus llicenciants, que l’usuari d’aquest lloc web ha de respectar.\nEn particular, però sense limitar la generalitat de l’obligació de l’usuari expressada en el paràgraf anterior, queden prohibides la reproducció, excepte per a ús privat, la transformació, distribució, comunicació pública, posada a disposició del públic i en general qualsevol altra forma d’explotació, per qualsevol procediment, de tot o part dels continguts d’aquest lloc web, així com del seu disseny i la selecció i forma de presentació dels materials inclosos en la mateixa. Aquests actes d’explotació només podran ser realitzats sota l’autorització expressa de Daina Isard, SCCL i sempre que es faci referència explícita a la titularitat de Institut Lluís de Peguera dels indicats drets de propietat intelectual.\nLa informació que rep l’Institut Lluís de Peguera dels usuaris d’aquest lloc web, a través de les consultes on-line o de la tramesa de formularis, és tractada amb la màxima confidencialitat. En el cas de les consultes on-line, aquesta informació és utilitzada exclusivament per respondre a les qüestions plantejades; i en el suposat de la tramesa de formularis, a fi de dur a terme la selecció de candidats. La informació rebuda no és utilitzada per a cap altre finalitat.\nInstitut Lluís de Peguera no utilitza cookies per accedir a informació relativa als usuaris del lloc web. Tanmateix, es reserva el dret de modificar el seu criteri respecte a l’ús de cookies.\nEn relació amb les dades demanades en la forma prevista en els apartats anteriors, l’usuari podrà exercitar els drets reconeguts per la llei i, en particular, els drets d’accés, rectificació o cancel·lació de dades i oposició, si resultés pertinent, així com el dret de revocar el consentiment prestat per a la cessió de les seves dades. Tals drets podran ser exercitats per l’usuari o, en el seu cas, per qui el representi, mitjançant sol·licitud escrita i firmada, dirigida a la següent adreça: Institut Lluís de Peguera, Plaça Espanya 2, 08242 Manresa (Barcelona). La sol·licitud haurà de contenir les següents dades: nom i cognoms de l’usuari, domicili a efectes de notificacions, fotocopia del Document Nacional d’Identitat o passaport, i contingut concret del dret exercit.\nInstitut Lluís de Peguera guardarà les dades de caràcter personal que hagi demanat, i adoptarà les mesures necessàries per evitar la seva alteració, pèrdua, tractament o accés no autoritzats. Institut Lluís de Peguera complirà aquests deures d’acord amb l’establert per la normativa aplicable\nEn compliment del deure d’informació recollit a l’article 10 de la Llei 34/2002, de 11 de juliol, de Serveis de la Societat de la Informació i del Comerç Electrònic, a continuació es publiquen les següents dades: El titular d’aquesta website és: Institut Lluís de Peguera amb domicili a Plaça Espanya 2, 08242 Manresa (Barcelona) amb número de CIF: Q5855754G.\nTelèfon de contacte: 938 773 637\nCorreu electrònic de contacte: iespeguera@xtec.cat


Colau proposa rebaixar un 50% la T-Usual durant tres mesos\nL'alcaldessa de Barcelona vol compensar l’increment de preu dels carburants amb aquesta mesura\nAda Colau proposa una rebaixa del 50 % del preu de la T-Usual durant tres mesos. La T-Usual és la targeta de transport públic personalitzada de viatges il·limitats durant un mes i la més utilitzada a Barcelona i, amb aquesta rebaixa, l’Alcaldessa vol contribuir a suavitzar la pujada de preus dels carburants a causa del conflicte d’Ucraïna.\nColau ho va anunciar en una entrevista als Matins de TV3 en la qual va demanar una aportació extraordinària de totes les administracions per poder materialitzar aquesta idea, que va sorgir durant una conversa amb la tinenta d’alcalde d’Ecologia, Urbanisme, Infraestructures i Mobilitat, Janet Sanz, i s’inspira en la mesura que s’ha pres a Alemanya de reduir el preu del transport públic durant tres mesos.\nLa rebaixa, doncs, serviria per donar suport a aquells que fan servir el transport públic quotidianament per anar a la feina i també funcionaria com una alternativa econòmica per viatjar en transport públic a tots aquells ciutadans afectats per la pujada de preus de la benzina.\nAmb la rebaixa proposada per Ada Colau, la T-Usual d’una zona costaria 20 € (actualment té un preu de 40 euros), la de dues zones 26,93 € (en comptes de 53,85 €), la de tres zones 37,80 € (en comptes de 75,60 €) i així successivament. Actualment, la responsabilitat dels preus del transport públic a Barcelona recau sobre l'ATM (Autoritat del Transport Metropolità), formada per la Generalitat (un 50%) i l'Ajuntament de Barcelona i l'Àrea Metropolitana, en un 25% cada un.


LA ROSA DE TORTOSA: El ple de Tortosa debatrà una moció del PSC contra les retallades en matèria d'integració laboral de les persones amb discapacitat\nEl ple de Tortosa debatrà una moció del PSC contra les retallades en matèria d'integració laboral de les persones amb discapacitat\nTambé es debatrà una altra moció que demana la derogació del reial decret del govern del PP que fa que la sanitat deixi de ser púbica, universal i gratuïta\nEl grup municipal del PSC de Tortosa ha entrat una moció amb vista al proper ple de dilluns vinent contra les retallades en matèria d'integració laboral de les persones amb discapacitat. La moció és conseqüència, tal com ha explicat el portaveu del grup, Antoni Sabaté, de la disminució en els pressupostos de l'Estat de la partida per a Polítiques Actives d'Ocupació.\nAixò afecta als Centres Especials de Treball (CET). "Els CET són una peça clau de l'economia social, sostenible, competitiva i solidària del nostre país, són empreses molt arrelades al nostre territori i la seva activitat té un gran impacte en la població. Els seus beneficis no són només econòmics, sinó també socials ja que es tracta de col·lectius molt vulnerables", ha assenyalat Sabaté. A les Terres de l'Ebre hi ha prop de 200 treballadors discapacitats treballant en en aquests centres, 180 dels quals corresponen al municipi de Tortosa, en empreses ubicades a l'EMD de Campredó: FLISA, LABOREM, DERTUSA i ÍTACA.\nPer tot això, els socialistes insten al govern de la Generalitat a aprovar urgentment un Pla de polítiques actives per a les persones amb discapacitat, que contempli un model global que asseguri la continuïtat dels serveis d'inserció laboral a l'empresa ordinària, amb eines com el treball amb suport, i dels Centres Especials de Treball. També demanen que s'aprovi de manera consensuada amb totes les organitzacions del sector un Pla estratègic per als CET i que es mantinguin els ajuts a aquests centres assegurant la subvenció del cost salarial corresponent al lloc de treball de fins el 75% del salari mínim interprofessional per als treballadors amb discapacitat amb especials dificultats. Així mateix instent a la Generalitat a garantir que a la subvenció del cost salarial del lloc de treball de fins el 75% del salari mínim interprofessional es puguin acollir els centres especials de treball que creïn nous llocs de treball ocupats per persones amb discapacitat amb especials dificultats, que es garanteixi els serveis d'inserció a l'empresa ordinària i a incidir al govern de l'Estat per tal d'aconseguir que les aportacions d'ambdós governs no siguin inferiors a les de l'any 2011.\nEn la moció també es recull que l'Ajuntament de Tortosa es comprometi a requerir per escrit a la ministra d'Ocupació i Seguretat Social, Fátima Báñez, que el govern estatal aporti els recursos econòmics suficients per a donar compliment a allò que dicta la normativa en concepte de subvencions. També a potenciar clàusules socials en la contractació pública d'aquest mateix Ajuntament que permeti una discriminació positiva en la compra de serveis i productes que produeix el Tercer Sector i de manera especial els CET, fent pública en el termini de tres mesos una quota de reserva en aquest concepte. Finalment, assolir el compromís per establir un sistema de seguiment que permeti conèixer els contractes realitzats a partir de les clàusules socials i de manera especial els contractes reservats als Centres Especials de Treball.\nA banda d'aquesta, en el ple ordinari de dilluns a Tortosa es debatrà una altra moció socialista per a sol·licitar la derogació del Reial Decret Llei 16/2012 de mesures urgents per a garantir la sostenibilitat del sistema de salut i millorar la qualitat i la seguretat de les seves prestacions. Sabaté ha recordat que el Sistema Nacional de Salut, creat amb la Llei General de Sanitat de 1986, impulsada pel ministre socialista Ernest Llulch, és una conquesta del conjunt de la societat espanyola. "Aquest reial decret representa un autèntic desgavell, ha estat aprovat unilateralment sense diàleg ni consens, fent que la sanitat deixi de ser pública, universal i gratuïta per a tots els ciutadans, convertint-la en una sanitat només per als assegurats i la beneficiència".\nEn la mateixa moció s'insta al govern de la Generalitat a retirar l'euro per recepta, "per injust, discriminatori i perquè genera més desigualtats ".\nEl PSC presentarà aquestes dues mocions també a la resta de municipis de les Terres de l'Ebre.\nPublicat per La Rosa de Tortosa a 17:15


Home / Recollida i Transport\nDesCat, conscient que cada client té unes necessitats i disponibilitat d’espai diferents, ofereix opcions personalitzades per a cada recollida de ferralla i metalls. Amb aquesta finalitat, l’empresa disposa de contenidors amb capacitats des d’1m3 fins a 40 m3. D’aquesta manera, els clients de DesCat reben un servei flexible i adequat per a cada situació.\nDesCat garanteix als seus clients un servei de recollida eficient, ràpid i professional gràcies a un estructurat plantejament logístic. Segons les necessitats del client, es poden realitzar serveis d’urgència el mateix dia o en un termini màxim de 24 hores.\nDesCat disposa de diversos tipus de camions per a la recollida dels materials, que, depenent del tipus de contenidor i també del sistema d’emmagatzematge de la ferralla i els metalls, podran ser:\nCamions porta – contenidors (ganxo).\nCamions porta – contenidors (cadenes).\nCamions caixa, grua i pop amb iman.\nCamions grua amb plataforma o caixa.\nCamions per transports especials tipus gòndola de peces de gran tonatge i volum.\nDesCat no posa com a requeriment unes quantitats mínimes per a efectuar les retirades de ferralla.\nUn detall important, pel que fa a la recollida de materials, és que DesCat disposa de camions amb bàscules certificades per pesar la ferralla i els metalls en el moment de la seva retirada.


El Cadet A goleja abans de viatjar a Dubai - FC Barcelona\nHomeFutbolFormatiu MasculíNotíciesEl Cadet A goleja abans de viatjar a Dubai\nEl Cadet A goleja abans de viatjar a Dubai\nwww.fcbarcelona.cat - 13/03/2017 | 12:10\nEls nois de Franc Artiga s’imposen amb autoritat al camp de la Rapitenca (0-7) i aquesta setmana disputaran el Torneig Internacional Al Dhafra a Abu Dhabi amb l’Atlètic de Madrid com a gran rival a batre\nEl Cadet A segueix líder després de guanyar a la Rapitenca | VÍCTOR SALGADO - FCB\nRAPITENCA – CADET A\nGolejada al camp del cuer abans de viatjar a Dubai (0-7)\nEls nois de Franc Artiga, que dijous passat van guanyar el Jàbac i el Terrassa per 2-1 en el partit avançat de la propera jornada, van aconseguir ahir una contundent golejada al camp de la Rapitenca, últim classificat, que els permet liderar la Divisió d’Honor amb dos punts d’avantatge sobre l’Espanyol. Nils Mortimer va encarrilar la victòria amb tres gols en només 39 minuts. El malagueny ja porta set gols anotats en els darrers quatre partits disputats pels blaugranes. Pablo Moreno, Miguel Ángel Ramírez, en dues ocasions, i Adrián Bernabé es van sumar a la festa a la segona meitat. El proper partit del Cadet A serà d’aquí a dues setmanes al camp del Lleida Esportiu, dotzè classificat, ja que l’equip viatja avui dilluns a Dubai per disputar el Torneig Internacional Al Dhafra a Abu Dhabi. Els nois de Franc Artiga jugaran dijous el partit de semifinals contra l’equip organitzador, l'Al Dhafra. L’altra semifinal la disputen l’Atlètic de Madrid i l’HNK Rijeka.\nCADET B – TORTOSA\nLa victòria més contundent de la temporada (10-0)\nEls nois de Cristian Catena, líders del Grup 1 de Preferent, van sumar ahir un nou triomf que els permet mantenir els 16 punts d’avantatge sobre els seus perseguidors. El Tortosa no ha pogut crear cap tipus d’oposició en un partit que ha tingut color blaugrana de principi a fi (10-0). Amb els primers 45 minuts disputats, els blaugranes ja gaudien d’un avantatge de tres gols gràcies a Robert Navarro, Jaume Jardí i Zacarias. A la segona meitat, els culers han estat letals de cara porteria i han convertit fins a set dianes mitjançant Raúl Martínez, Marc Domenech, Haitam Abaida, Jaume Jardí, per segona vegada, Iker González, Marc Lachèvre i Robert Navarro, que ha tancat els festival golejador que ell mateix havia iniciat. El Cadet B presenta uns números espectaculars: 19 victòries consecutives, 82 gols a favor i només 10 en contra. La jornada següent visitarà el camp del Calafell, penúltim classificat.\nSANT GABRIEL – INFANTIL A\nUna gran remuntada a la segona part i continuen líders (2-3)\nL’Infantil A es manté com a líder de la Divisió d’Honor gràcies a l’extraordinària remuntada que va protagonitzar ahir al camp del Sant Gabriel. Els nois de Carles Martínez se’n van anar al descans guanyant per 0-1, gràcies a un gol d’Arnau Farnós, però les coses es van torçar a la segona part. El Sant Gabriel va prémer l’accelerador i va aconseguir capgirar el partit i posar-se amb un 2-1 al seu favor. Va ser en aquest moment quan l’Infantil A va treure el millor de si mateix i va ser capaç de protagonitzar una remuntada de caràcter que li permet mantenir el liderat amb dos punts d’avantatge sobre l’Espanyol. Roger Martínez va anotar el dos darrers gols que van significar la victòria d’un Infantil A que la propera jornada rep la visita de l’Escola de Futbol Gavà, tretzè classificat.\nCAMBRILS UNIÓ – INFANTIL B\nLes ocasions errades els condemnen a l’empat (0-0)\nEls nois de Sergi Milà van sumar dissabte el segon empat de la temporada al Grup 2 de Preferent i veuen com el Reus Deportiu, segon classificat amb un partit menys, s’acosta a tres punts després de la seva victòria al camp de l’Igualada. Contra el Cambrils Unió, quart a la classificació, els jugadors blaugrana van controlar el partit, però no van tenir sort de cara a porteria ja que van disposar de fins a tres clares oportunitats de gol que van desaprofitar. El proper partit de l’Infantil B serà el proper diumenge a la Ciutat Esportiva Joan Gamper contra la Floresta, quart classificat.\nALEVÍ A – DAMM B\nPluja de gols per refermar el liderat (6-1)\nL’Aleví A va firmar dissabte una nova golejada en un partit decisiu. El conjunt blaugrana va superar al segon classificat, la Damm B, amb molta solvència i amb un joc molt vertical (6-1). Aquesta victòria serveix perquè els nois de Marc Serra continuïn liderant la classificació ara amb 7 punts d’avantatge sobre la Damm B. Tomàs Carbonell, Pau Ortega i Solo Traoré van posar el 3-0 al marcador en tan sols 25 minuts. Però lluny de conformar-se amb aquest resultat, Jan Molina, Llorenç Ferrés i Denis Cruces van convertir els sis gols blaugrana abans d’arribar al darrer quart. Juan Lastra va fer el gol de la Damm B al minut 46. L’Aleví A jugarà la propera jornada al camp del Sant Cugat, desè classificat.\nCAN RULL – ALEVÍ B\nBona ratxa de quatre victòries consecutives (1-5)\nEls nois de Jordi Pérez van guanyar ahir de manera solvent en la difícil sortida al camp del Can Rull (1-5) i continuen sent la millor defensa del campionat amb només 19 gols encaixats. Elliot Cervellera, Roger Coll i Pol Vila van marcar tres gols en menys de 10 minuts en el que va ser un cop dur pel rival. Finalment, Arnau Gràcia i Iker Córdoba van ser els encarregats de tancar la golejada. Amb aquesta victòria, els jugadors culers es mantenen a la segona posició a sis punts del líder, l’Espanyol A. L’Aleví B rebrà la propera jornada la visita de la Damm, quart classificat, a la Ciutat Esportiva Joan Gamper.\nEl ple de victòries continua intacte (3-4)\nEls nois de David Sánchez van haver de patir de valent dissabte contra el Prat per mantenir el ple de vint victòries en vint partits disputats (3-4). L’equip local els va posar les coses molt difícils en un matx que va ser un intercanvi de gols. Jon Pilar va avançar els blaugranes amb un gol al minut 5, però els locals van reaccionar ràpidament amb l’empat d’Héctor Rangel (min 7). A més, al minut 33 van tornar a marcar mitjançant Daniel Lara. Per darrere al marcador, els barcelonistes no es van rendir i van capgirar la situació. Héctor Font va fer el 2-2 al minut 37 i, set minuts més tard, Alejandro Domínguez va marcar el 2-3. Aquest gol no va ser definitiu, ja que el Prat va tornar a marcar, però de nou Héctor Font va establir el 3-4 definitiu al minut 56. Amb aquest resultat, l’Aleví C, líder del Grup 1 de Primera, manté els cinc punts d’avantatge respecte al segon classificat, l’Atlètic Sant Just, i jugarà el proper partit a casa contra el Ribes CD, penúltim classificat.\nALEVÍ D – TECNOFUTBOL B\nEl líder sentencia a cinc minuts del final (4-3)\nL’equip de Dani Horcas va acabar imposant la seva llei i va aconseguir una victòria més a la Ciutat Esportiva Joan Gamper. Tot i encaixar un gol al minut dos, obra de Samy Merheg, el conjunt culer s’ha sabut sobreposar a aquest obstacle i els gols de Santos Ortiz (min 4), Mateo Sciancalepore (min 14), Nicolás Expósito (min 29) i Pol Trigueros (min 55), han estat clau per aconseguir els tres punts. El triomf davant el Tecnofutbol B (4-3), permet als blaugranes seguir líders del Grup 2 de la Primera Divisió amb 5 punts d’avantatge sobre el Vila Olímpica. El pròxim partit dels blaugranes és el proper dissabte al camp del Badalona, desè classificat.\nBENJAMÍ A – MANRESA CE\nAjornat fins el proper dimecres 15 de març\nEl Benjamí A, segon al Grup 2 de Preferent, disputarà el seu partit contra el Manresa CE, sisè classificat, el proper dimecres a les 19.15 hores a la Ciutat Esportiva Joan Gamper. Els nois de Jordi Font buscaran una victòria que els permeti empatar a punts amb l’actual líder, l’Espanyol.\nSANT ANDREU – BENJAMÍ B\nTriomf sòlid al Narcís Sala (0-3)\nUna setmana més, el Benjamí B va aconseguir el triomf, el número 21 en 22 jornades. Aquesta victòria suposa un pas més cap al títol, ja que els blaugranes sumen 12 punts més que el segon, el Cornellà, quan falta de vuit jornades per acabar el campionat. Contra el Sant Andreu, sisè classificat, els barcelonistes van jugar un partit molt seriós i es van imposar amb dos gols de Gerard Ruiz de Valdivia i un d’Óscar Torrellas. Els nois d’Óscar Jorquera jugaran el diumenge que ve a casa contra el Jàbac i Terrassa, cinquè classificat.\nATLÈTIC VILAFRANCA – BENJAMÍ C\nContinuen invictes i directes cap el títol (0-7)\nEls nois d’Albert Puig van superar clarament l’Atlètic Vilafranca amb una àmplia golejada (0-7). Els jugadors culers, conscients de la seva missió, van marcar un ritme molt intens en els primers compassos del partit. L’allau ofensiva es va reflectir al marcador, ja que, amb només 26 minuts de joc, el Benjamí C ja gaudia d’un avantatge de cinc gols. Així doncs, la golejada va estar liderada pel hat-trick de Madou Murcia i va anar acompanyada dels gols de Nomoko, Arnau Mares, David Juan i Albert Vicens. Els blaugranes, líders amb 9 punts d’avantatge sobre el Cornellà D, tenen 132 gols a favor i només 11 en contra i la propera jornada rebran a casa al Sant Joan Despí, tercer classificat\nEmpat a casa contra el tercer classificat (5-5)\nEls nois d’Alexis Pintó van empatar aquest diumenge a casa contra el tercer classificat en un partit en què van realitzar un gran esforç, atès que els jugadors rivals eren, com és habitual, més grans que ells. Els blaugranes volien tornar a guanyar després de perdre en la darrera jornada al camp del líder i van sortir al camp molt forts amb un 3-0 en els primers onze minuts de joc, però van veure com la Grama B reaccionava i acabava empatant el matx. Els gols de Nohu Fofana (2), William Boussou (2) i David Julià van ser neutralitzats pels visitants, tercers a la classificació, que van marcar el 5-4 al minut 40 i el 5-5 al 44. Amb aquest resultat, el Benjamí D es manté sisè, tot i que s’allunya del líder, ara a vuit punts.\nEls nois d'Alexis Pintó van empatar a cinc en un gran espectacle | FOTO: VÍCTOR SALGADO - FCB\nPREBENJAMÍ – SECTOR MONTSERRATINA C\nGolejada antològica d’un equip que enamora (12-1)\nDesprés de guanyar la setmana passada un partit decisiu contra el segon classificat, els nois de Juanan Gil no afluixen i continuen convivint amb la victòria (12-1). Un hat-trick de Aisher Font i un altre de Michal Zuk en els primers 25 minuts han encarrilat una golejada davant del Sector Montserratina C que també ha tingut com a protagonistes a Marc García, Ethan Rodríguez (2) i Raúl Expósito (2). Amb aquest triomf, els culers sumen una jornada més líders, a 10 punts de l’immediat perseguidor, el Can Vidalet, i acaricien el títol de Lliga. El següent compromís serà al camp del Sant Ildefons B, quinzè classificat.\nBenjamí D 5-5 Fundació Esportiva Grama B (11-03-2017)


Exposició “Últims pescadors de la Barceloneta: un món que resisteix” — Verkami\nExposició “Últims pescadors de la Barceloneta: un món que resisteix”\nUna exposició viatgera per donar valor a un patrimoni del barri de la Barceloneta i la ciutat que resisteix.\nProjecte Ultims pescadors\n"Últims pescadors de la Barceloneta: un món que resisteix", és un projecte que es basa en una exposició itinerant de fotografia documental sobre el món de la pesca a Barcelona.\nDes de fa un temps, Cap a Mar i el fotògraf David Tarrasón col·laborem en la tasca de la conservació de la memòria marinera del barri de la Barceloneta, duent a terme tot tipus d’activitats que promouen la difusió dels valors, coneixements ancestrals dels pescadors i les seves vivències, fent partíceps de totes les experiències als veritables protagonistes, els propis pescadors.\nCom a primer fruit del treball, el passat hivern vam organitzar una exposició al Centre Cívic Barceloneta amb el títol del projecte "Últims pescadors de la Barceloneta: un món que resisteix".\nEn aquesta exposició es presentaven retrats dels protagonistes, homes i dones relacionades amb el món de la pesca, i moments de pesca al moll del rellotge i a la barca, acompanyades de frases extretes d'entrevistes fetes, que ens parlen d’aquest ofici tan antic, dels canvis que ha experimentat i del seu futur.\nPodeu veure'n la notícia que betevé va fer de l’exposició\nLes recompenses als mecenes varia segons les opcions escollides, fotografies d'autor(veure galeria de fotos), bossa exclusiva de Cap A Mar, Sopars al Museu Marítim de Barcelona, visites guiades al Moll del Rellotge, o una experiència única, sent pescador per un dia (veure vídeo).\nVisita guiada al moll\nUs agradaria descobrir el món dels pescadors de la Barceloneta? Veniu al Moll del Rellotge i acompanyeu-nos en la nostra ruta. Coneixereu a través d'un autèntic pescador com és la feina tradicional que fan i com són les seves tasques diàries. Tradició i ofici recorrent els diferents espais del moll dels pescadors.\nSopar al MMB\nEn aquest cicle de sopars es desenvolupa la relació entre el mar Mediterrani i les diferents cultures que l'envolten. Amb el restaurant Norai, i amb la col·laboració del Museu Marítim de Barcelona, la revista Cuina, i una bodega de vi convidada per a cada ocasió.\n© Cap a Mar\nCap a Mar som una associació nascuda en una família de pescadors de la Barceloneta, i com a hereus d’aquesta tradició, volem conservar i donar a conèixer el patrimoni cultural del nostre ofici, sovint oblidat a la nostra ciutat. Reivindiquem el nostre origen, l’emblemàtic barri mariner mediterrani de la Barceloneta, i volem contribuir a que els ciutadans el sentin com a seu i el coneguin pels seus valors.\nDuem a terme tot tipus d’activitats que promouen la difusió dels valors, coneixements centenaris dels pescadors i les seves vivències, fent partícips de totes les experiències els seus vertaders protagonistes, els propis mariners.\nL'equip de projecte (de dreta a esquerra): La Cristina, la Maria i el David\nUs animem a visitar la pàgina web de Cap a Mar per descobrir que fem:\nDavid Tarrasón: el fotògraf\nEl fotògraf en l'era analògica\n" vaig començar a dedicar-me a la fotografia de ben petit amb el meu pare, en l'era analògica, quan la fotografia era una caixa de sorpreses i el resultat final no el podies veure fins que revelaves els negatius. A casa el meu pare havia muntat un laboratori mòbil, en un petit lavabo on a penes hi cabíem tots dos. Des de llavors la fotografia m'ha acompanyat sempre".\n" Viatjant he descobert que la fotografia és un mitjà ideal per capturar realitats i compartir-les. No entenc la fotografia d'una altra manera, però per aconseguir aquest objectiu cal connectar amb el públic, i que aquella imatge que has pres desperti interès, que no deixi indiferent. Això és el que intento cada vegada que em poso darrere de l'objectiu".\nTemes: societat, naturalesa, fotografia documental i espectacles (6 anys fotografiant els espectacles de la Companyia de Teatre Les Antonietes (Web: http://lesantonietes.blogspot.com/). Actualment col·laboro amb el Projecte AGATA, una recerca sobre dones i canvi climàtic en zones de muntanya a l’Alt Pirineu\n- Primer classificat en el Concurs internacional:? Click in Viaggio? Premi l'albatros città di Palestrina (Itàlia), 2009).\n- Segon classificat en el Concurs Fotogràfic de l'Illa dels llibres (31 setmana del Llibre en Català, 2013)\n- Primer classificat en el 1st CGIAR international photo and story competition on Forests-Agriculture Interface through a Gender Lens 2014.\nAmb aquest Verkami volem seguir amb la tasca de recopilació d'informació iniciada i ampliar la base de fotografies actuals. És a dir, fer més entrevistes, retrats als pescadors de la Barceloneta als quals encara no se'ls ha pogut fer i fotografiar moments de pesca, amb dues sortides en vaixell (tresmall i llum).\nL’objectiu final és organitzar una nova exposició ampliada amb el recull de tota la informació i imatges que recollirem que es realitzarà al Centre Cívic Barceloneta i es podrà portar a altres espais de la ciutat, alguns d’ells ja emparaulats.\nVolem donar valor a aquest patrimoni de la ciutat i donar-lo a conèixer al públic, no només del barri, fent de l'exposició un referent sobre el món de la pesca de la Barceloneta.\nLes entrevistes, el recull històric i les fotografies es farà entre els mesos juny i novembre.\nUn cop completada la campanya començarem a preparar les recompenses. L'exposició està prevista cap al mes de novembre d'enguany.\nAbans de finalitzar l'any els mecenes podreu gaudir de la vostra recompensa.\nPer seguir el nostre treball i l'avenç de la campanya, podeu visitar:\n• La nostra web: https://capamarbcn.com/\n• Facebook: https://es-es.facebook.com/capamarbcn/\n• Instagram capamar: https://www.instagram.com/capamarbcn/\n• Instagram davidtarrason: https://www.instagram.com/davidtarrason/\n• Twitter: https://twitter.com/Capamarbcn\nM agrada el projecte. Reconeixement als pescadors de la barceloneta\nI tant que sí... seguim posant el nostre granet de sorra;-) Moltes gràcies i una forta abraçada !!!\nFem palesa la nostra unió: mar i muntanya!\nMoltes gràcies pel teu comentari Marc. I tant, la que vulguis... ;-) la meva idea és ampliar la galeria. Una abraçada!!!\nMolta sort! Per cert, em molaria la foto que hi ha al mig de les tres entre "els propis pescadors" i "Com a primer fruit del treball". Gràcies\n#01 / El Projecte "Últims pescadors de la Barceloneta" avança gràcies a vosaltres\nen primer lloc agrair molt les vostres aportacions. D'aquí poc sortirem a pescar noves imatges. Estem preparant dues sortides en vaixell, una d'elles de nit, amb els pescadors de la llum, o encerclament. Us tindrem informats!\nPer ara aquí va una imatge de la Platgeta (antiga platja dels Pescadors), on avui els remendadors reparen les arts de pesca.\n" Al moll el temps s’alenteix, els minuts, les hores passen lentament mentres a l’altra costat, al carrer passa a ritme frenètic..."\n"At the fishermen's wharf in Barceloneta, the weather stops, minutes, hours go slowly, while in the street, a few meters away, it goes at a frantic pace..."\n• Agraïment en els crèdits de les exposicions\n• Foto postal 10 x 15 (a escollir)\n• Invitació a la inauguració de l'exposició\nFoto 20 x 30 + Bossa\n• Bossa serigrafiada amb motiu de pesca\n• Fotografia 20 x 30\n2 Fotografies 20 x 30 + Bossa\n• 2 Fotografies 20 x 30 (a escollir)\nRuta guiada pel moll + ...\n• Ruta guiada pel Moll del Rellotge per a 2 persones\nPescador per un dia o dos sopars al Museu marítim + ...\n• Sortida de pesca-turisme per a una persona o 2 sopars al Museu Marítim de Barcelona\nPescador per un dia (2 persones) o sopar al MMB (4 persones) + ...\n• Sortida de pesca-turisme per a 2 persones\no Sopars (4 persones) al Museu Marítim de Barcelona


Laia Sagarra i Marín | l'interès per millorar és bàsic | Les 3 coses que he après\nProfessora de Música a ESO i BTX i Cap de Departyament de l'IES Ferran Casablancas de Sabadell\nImparteixo classes de música des de l'any 1997 a secundària: ESO i BTX. Anteriorment ho feina en escoles de música. Estic molt interessada en l'evolució de l'educació i el què s'entén per aprenentatge, tant a nivell educatiu, com social. Es la clau per a l'evolució humana a tots nivells. Enllaço un blog que recull part de la meva feina dels darrers anys. http://www.braingymblog.uninatur.com\nl'interès per millorar és bàsic\nQuan un s'adona que hi ha coses a millorar, pot continuar el camí. Si un creu que ja ha assolit el màxim, mor. I la vida és un camí per recórrer, en el què cal la participació de tothom.\nla cooperació és necessària\nSi sumem les experiències, savieses de totes les parts que integren els sistemes podem continuar. Cal ser conscient de totes les parts i les seves necessitats.\nbuscar alternatives és la clau\nUn cop ens hem adonat que la vida és un camí i no una parada, podem buscar ajuda per tal que ens ajudi a caminar.


Emirates busca tripulants de cabina a Espanya\nLa companyia seleccionarà personal a Valladolid, Pamplona, Oviedo i Barcelona\nMadrid - Dilluns, 27/05/2019 - 13:13\nEmirates tornarà a celebrar jornades informatives per a la selecció de tripulants de cabina a Espanya que tindran lloc durant el mes de juny a Valladolid, Pamplona, Oviedo i Barcelona, segons ha informat aquest dilluns l’aerolínia amb seu a Dubai.\nLa companyia buscarà candidats que s’uneixin a la seva tripulació de cabina internacional primer a Valladolid, el 6 de juny, i dos dies més tard, el 8 de juny, ho farà a Pamplona.\nEl dia 11 de juny, l’aerolínia "buscarà el talent" a Oviedo, mentre que l’última parada d’Emirates serà Barcelona, ciutat on la jornada se celebrarà el dia 29 de juny.\nEmirates vola actualment a 157 destinacions repartides en sis continents amb una flota de 270 avions de fuselatge ample, i és l’operador mundial més gran de Boeing 777 i d’Airbus A380.\nMés de 130 nacionalitats\nL’aerolínia compta amb tripulants de cabina internacional de més de 130 nacionalitats, entre els quals hi ha 483 tripulants de cabina de passatgers (TCP) i 145 pilots espanyols.\nL’empresa ofereix als tripulants de cabina un paquet en el qual s’inclouen beneficis com ara ingressos lliures d’impostos, allotjament compartit i gratuït d’alt nivell a Dubai, transport gratuït per anar i tornar de la feina, cobertura mèdica i dental, així com descomptes exclusius en compres i activitats de lleure al país.\nLa companyia vola a Espanya des del 2010 i, actualment, ofereix dos vols diaris des de Madrid i Barcelona a Dubai, respectivament, operats amb l’ A380, l’avió de passatgers més gran del món.


Inici > Programes per línies d'actuació > Aigües de consum humà\nL’aigua és un bé escàs i un recurs imprescindible per a la vida i la salut de les persones. Aconseguir un accés a l’aigua potable universal com a servei bàsic és un dels propòsits descrits pels Objectius de Desenvolupament Sostenible.\nA Catalunya, es considera que el percentatge de la població que té accés a l’aigua de qualitat és del 100%, tot i que hi ha informes que posen de manifest que una part de la població té dificultats econòmiques per poder fer front a la despesa de serveis tant bàsics com aquest. Cal garantir que tots els municipis tinguin aigua suficient i de qualitat, així com que totes les persones puguin accedir a l’aigua potable i que els motius econòmics no siguin una barrera per disposar d’aquest servei bàsic.\nLa forma de provisió del servei i la bonificació que aplica Dipsalut redueix notablement la despesa que haurien d’afrontar els ajuntaments i pot afavorir un cost inferior del servei per als ciutadans, promovent així l’accés equitatiu i universal.\nPer altra banda, la qualitat de l’aigua de consum humà està directament relacionada amb la salut. Per això gestionar els riscos sanitaris que hi estan associats és una qüestió prioritària.\nLa salubritat de l’aigua de boca es controla amb una combinació de mesures: protecció dels aqüífers i captacions, control de les operacions de tractament, i gestió de la distribució i manipulació de l’aigua. Per dur a terme aquestes intervencions han de concórrer els esforços dels ens gestors i de les administracions sanitàries i ambientals.\nEls municipis tenen la responsabilitat de garantir que l’aigua subministrada en el seu territori és apta per al consum humà. Dipsalut els ofereix suport també en aquesta tasca amb dos programes orientats a garantir la innocuïtat de l’aigua de boca.\nEls programes de la línia d’aigües de consum humà contribueixen a aquests Objectius de Desenvolupament Sostenible:\n- ODS 1: “Eradicar la pobresa a tot el món i en totes les seves formes”\n- ODS 6: “Garantir la disponibilitat i una gestió sostenible de l’aigua i el sanejament per a totes les persones”\n- ODS 12: “Garantir modalitats de consum i de producció sostenibles”\nPt03. Programa de suport a la gestió municipal directa dels abastaments d’aigua de consum humà\nPt04. Programa d’avaluació i control de la qualitat de l’aigua a l’aixeta del consumidor